இதற்கு நேர்மாறாக கர்நாடகத்துக்கு கூடுதல் சாகுபடி பரப்பும், கூடுதல் தண்ணீரும் ஒதுக்கப்பட்டுள்ளது. எனவே ஏற்கெனவே பாசனம் பெற்று வந்த மேற்கண்ட பகுதிகளுக்கு கூடுதல் தண்ணீர் ஒதுக்க வேண்டுமென தமிழகம் கோரியுள்ளது. தமிழ்நாட்டுக்கு வழங்கும் தண்ணீர் எங்கு அளவிட்டு வழங்குவது என்பது அடுத்த பிரச்சனை. இரு மாநில எல்லையில் மத்திய நீர்வள ஆணையத்தின் கட்டுப்பாட்டில உள்ள பில்லிகுண்டுலுவில் கர்நாடகம் 192 டி.எம்.சி வழங்கிட வேண்டுமென நடுவர் மன்றம் உத்தரவிட்டது. ஆனால் மேட்டூர் அளவீட்டு மையத்துக்கும், பில்லிகுண்டுலு மையத்துக்கும் தண்ணீர் அளவிடுவதில் பெரும் வேறுபாடு உள்ளதால் பில்லிகுண்டுலுவில் நவீன அளவீட்டு மையம் அமைத்து அதில் கணக்கிட வேண்டுமென தமிழகம் கோரியுள்ளது.